Степногорск қаласының білім бөлімінің жылдық жоспарына сәйкес Изобильный ауылының жалпы орта білім беретін мектебінде 18 қараша 2021 жылы география пәні мұғалімдерінің қалалық семинары өтті. **Семинардың тақырыбы** «Білім беру мазмұнын жаңарту үрдісінде оқушылардың білімін бағалаудың тиімділігі»

**Мақсаты:** Білім мазмұнының жаңаруымен қатар, оқытудың әдіс-тәсілдері мен әртүрлі құралдарын қолданудың тиімділігін арттыру. Кәсіби білім, білік, дағдыны дамыту, педагогтің жалпы мәдени дамуын, оның тұлғалық көзқарасын және кәсіби маңызды сапаларын жетілдіру.

**Міндеттері:**

1.Пән бойынша мұғалімдерге оқушылармен жұмыс барысында білім, білік, икем дағдыларын қалыптастыруға бағыт беру.

2 Мұғалімдерге оқушының қызығушылығын арттыру бойынша шығармашылық ізденістеріне көмектесу.

Семинарда география пәнінің мұғалімі Кожанова Д.З 9 «А» сыныбында **«Қазақстанда қолайсыз және қауіпті атмосфералық құбылыстар»** тақырыбында ашық сабақ өтті. Сабаққа қалалық әдіскерлер және Бестобе кентінен жас мамандар Бакыт А..А , Бектемірова Ж.С қатысты. Сабақ өте жоғары дәрежеде өтті. Мұғалім оқулықпен, картамен, дәптермен, интерактивті тақтамен жұмыс жасады. Оқушылар сабаққа белсене қатысып отырды. Сабақ мақсатына жетті. Мұғалімнің өзін – өзі ұстауы, балалармен қарым – қатынасы өте жақсы.

Қазақстан Республикасының Тәуелсіздігінің 30 жылдығына орай Асаинова Ш.М «Тәуелсіздік – ел мерейі» тақырыбында 5-6 А сынып оқушыларымен ашық тәрбие сағаты өткізілді.

Тәрбие сағатының негізгі мақсаты: Оқушылардың ой-өрісін дамытып, білім деңгейін көтеру, шығармашылық ізденісін қалыптастыру, белгілі бір пікір айтуға, тұжырым жасатуға үйрету, патриотизм сезімін қалыптастыру. Сынып сағатына 9 оқушы қатысты. Топтық жұмыс жасалды.Сабақ өте жақсы ұйымдастырылған. Слайдттар өте жақсы жасалған.

 Мектеп іші жылы. Санитарлық талаптарға сай жұмыс жүргізіліп отырады.

Қазақстан Республикасының 30 жылдығына орай стенд жасалған.

Сабақ өтілгенін растайтындар:

Шаймерданова А.А

Касенова Р.М

Бакыт А.А

Бектемірова Ж.С